Suspenzorski mišić dvanaestopalačnog crijeva
Suspenzorni mišić dvanaestpalačnog crijeva je tanki mišić koji spaja vezu između duodenuma, jejunuma i duodenojejunalnog pregiba do vezivnog tkiva, koji okružuju gornje mezenterne i celijačne arterije. Poznat je i kao Treitzov ligament. Suspenzorni mišić najčešće se povezuje i sa trećim i sa četvrtim dijelom duodenuma, kao i sa duodenojejunumskom fleksurom, iako je vezanost prilično varijabilna. Suspenzorni mišić označava formalnu podjelu između prvog i drugog dijela tankog crijeva, duodenuma i jejunuma. Ova podjela koristi se za označavanje razlike između gornjeg i donjeg gastrointestinalnog trakta, što je relevantno u kliničkoj medicini jer može odrediti izvor krvarenja u gastrointestinalnom traktu. Suspenzorni mišić izveden je iz mezoderma i ima ulogu u embrijskoj rotaciji crijeva, čineći tačku fiksacije za rotirajuće crijevo. Smatra se i da pomaže probavi, proširujući ugao duodenojejunumskog pregiba. Sindrom gornje mezenterne arterije je rijetka abnormalnost uzrokovana urođenim kratkim suspenzornim mišićem.